google/wiki40b huggingface dataset:
Telenor Danmark

Sonofon

Sonofon A/S, undertiden også omtalt som Dansk MobilTelefon I/S, var et dansk teleselskap etablert i 1991 av GN Store Nord og amerikanske BellSouth med det formål at tilby GSM-basert mobiltelefoni. Sonofon har hovedsete på Frederikskaj i København, men har flertallet av sine medarbeidere i Aalborg.  
Sonofon er heleid av Telenor via Telenor Danmark Holding AS. I 2007 hadde Sononfon 1700 ansatte (herav 400 i Cybercity) og 1 398 000 kunder, svarende til 23,3% av det danske mobilmarked. I 2009 er kundetallet om lag 1,5 millioner. Administrerende direktør er Henrik Clausen.

Historie og utvikling

BellSouth og GN Store Nord søkte i 1990 om én av to udlyste lisenser til å drive GSM 900 MHz mobil-nettverk i Danmark. De to selskapene fikk lisensen 9. september 1991 og dannet Sonofon for å bygge ut og drive nettverket. GSM-lisensen var det første egentlige brudd på det danske telemonopol (den andre lisensen gikk til den tidligere monopolisten TDC).
Sonofons tjeneste ble lansert offisielt september 1992 og hadde ved utgangen av året 2.500 kunder, et tall som steg hurtig i de følgende år og nådde en halv million ved utgangen av 1996. 11. januar 1998 lanserte Sonofon som det første danske selskap kontantkort, dvs. forhåndsbetalte abonnement. Denne tjenesten fikk mobiltelefoniens popularitet til å stige ytterligere, og Sonofon hadde ved utgangen av 1998 hele 700.000 kunder.
Sonofon lanserte i 2000 som det første danske mobilnett med GPRS-tjenester. Samme år utvidet Sonofon sin forretning utenfor mobiltelefoni, da man fikk en lisens til å drive internettforbindelser med FWA-teknologi. De første FWA- forbindelser ble installert i august 2001. Sonofon hadde på dette tidspunkt ca. 1 million kunder. 
13. juni 2000 solgte GN Store Nord sin eierandel på 53,5% av Sonofon til Telenor for 13,1 mrd kroner. I perioden 2000-2003 gjennomførte Sonofon en rekke konsolideringer, hvor firmaet oppnådde et stabilt overskudd. I desember 2003 signerte Telenor en avtale med BellSouth om å overta deres 46,5% aksjepost i Sonofon, og 10. desember overtok Telenor BellSouths eierandel for 3,05 mrd kroner. 30. april 2004 kjøpte Sonofon lavpris-mobilsekskapet CBB Mobil, og senere samme år lanserte Sonofon sine første flat rate-produkter.  
I februar 2005 ble Telenors aktiviteter i Norden samlet i Telenor Nordic, og Sonofon inngikk i denne organisasjonen. I mai 2005 overtok Telenor tele- og internetvirksomheden Cybercity for 1,35 mrd kroner, og 15. august 2005 ble Cybercity-direktør Henrik Clausen ledelsen av begge selskaper. 19. desember vant Sonofon retten til å kjøpe den UMTS-lisensen som ble overflødig da Telia kjøpte Orange i Danmark, og fikk dermed mulighet for å tilby 3G mobiltelefoni i fremtiden.
Høsten 2005 begynte Sonofons butikker å selge Cybercity produkter, og i februar 2006 skiftet begge selskaper til å anvende Telenors blå og hvite logo (Sonofon hadde tidligere en delfin som logo og maskot).
Presskopi

Presskopi er resultat av kopiering med kopipresse. Teknikken ble patentert av James Watt i 1780 og går ut på å legge et tynt, fuktet ark oppå dokumentet som skal kopieres, og presse det hele sammen noen minutter. Resultatet er at blekket fra originalen smitter over som et avtrykk på kopiarkivet. Avtrykket blir speilvendt, men siden kopipapiret var tynt kan skriften leses gjennom arket fra baksiden. Forutsetningen for vellykket presskopiering er at blekket på originaldokumentet er vannløselig og at kopipapiret er tynt og velegnet. Det må være ulimt og ha helt jevn overflate.
Hertugen av Buccleuch, en stor skotsk landeier, tok kopipressen i bruk samme år som den ble patentert. I 1782 ble den introdusert i USA, hvor blant annet George Washington og Benjamin Franklin tok den i bruk. Den nye teknikken slo først for alvor igjennom rundt 1848; da ble presskopier anerkjent som rettsgyldige dokumenter i England. I Norge fikk presskopiteknikken gjennomslag i privat før offentlig sektor. De eldste presskopiene i Riksarkivet finnes i en kopibok fra Modums blåfarveverk fra 1821-1822. Andre tidlige brukere av presskopiteknikken var Tiedemanns tobakksfabrikk og handelshuset Westye Egeberg. Offentlig sektor tok presskopier i bruk mot slutten av 1800-tallet, ofte først på tidlig 1900-tallet. Presskopiene var den eneste rasjonelle kopieringsmetoden til kontorbruk etter at den gamle måten med å ta avskrifter var blitt avleggs. Presskopiering ble avløst av teknikken med gjennomslagskopi med karbonpapir, som slo igjennom på 1920-tallet.
Man har vært bekymret for arkivbestandigheten til presskopiene, det har vært hevdet at de blir mer og mer uleselige over tid, men når mange presskopier i dag er vanskelige å lese, kan det tenkes at presskopiene alltid har vært dårlige fordi det ble benyttet dårlig papir, dårlig blekk eller dårlig teknikk. Det finnes gamle presskopier som fortsatt er helt godt leselige.
Eagle Valley kullkraftverk

Eagle Valley kullkraftverk er et kullkraftverk ved byen Martinsville i  Morgan County, delstaten Indiana i USA. Det har en installert produksjonskapasitet på 302 MW fordelt på fire blokker. Årlig kraftproduksjon er om lag 1,58 TWh. Operatør er AES ENergy.
Anlegget ble påbegynt omkring 1945 og stod ferdig i 1949, med utvidelser fram til 1956. Brenselkilden er kull. Anleggets årlige utslipp av CO2 var 1,596 millioner tonn i 2006.
Skyting under Stillehavslekene 2015

Skyting under Stillehavslekene  2015. Skyting var en av flere sporter som var med i de femtende stillehavslekene som ble arrangert i Port Moresby på Papua Ny-Guinea i perioden 4. til 18. juli 2015. Det var femte gangen som skyting var med på programmet under stillehavslekene. Det ble konkurrert i elleve øvelsere og Tahiti ble beste nasjon med tre gullmedaljer foran Fiji som også vant tre gull.
Dialektiske bevegelser

Historie

Dialektik stammer fra gamle Hellas og betyr samtale eller dialog. De gamle grekerne anså samtalen som en høy kunstform, og konkurrete i det.
Av alle grekere betraktes Sokrates for å være den mest dyktige, og den med mest perfeksjonistiske dialektiske evner.

Metode

Hans metode var å først fremsette en påstand (tese) og så finner han en motsigelse til påstanden (antitese), for så å til slutt, med bakgrunn i hva han akkurat sa, legge frem en ny påstand (syntese) og konkludere med at den er sannheten.
Her oppstår en dialektisk bevegelse. Bevegelse skapt av motsetninger. Det er her det sies kunst oppstår.
Når to motsetninger settes sammen skapes en syntese.
Dette benyttes i filmmanuskriptskrivning for å unngå at filmen blir grå og kjedelig.
Lamprochernes savignyi

Utbredelse

Ikke i Norge. I Europa er den bare funnet i Danmark og Storbritannia. Trolig er den mer utbredt .
Maurstad (Vågsøy)

Maurstad er et tettsted i Vågsøy kommune i Sogn og Fjordane. Maurstad ligger ganske midt mellom Måløy (22km) i vest, Åheim(15km) i nord og Nordfjordeid (33km) i øst.
Hotel Splendid

Overnattingsmuligheter

Hotellet har totalt 322 rom og suiter, hver med king size-senger, privat balkong, de fleste med strand- eller fjellutsikt, og består av: 254 dobbeltrom, 56 tilgrensende rom, 6 rom for funksjonshemmede, 2 VIP-suiter (1 penthouse suite (215 m²) og 1 «Presidential Suite» (385 m², privat basseng, terrasse med panoramautsikt)), 4 junior suiter med havutsikt (54 m²) og 13 velvære lederfløyer (84 m²). Sammen med disse rommene, har hotellet også et spa- og velværesenter, som har følgende fasiliteter: hammam, boblebad, 3 innendørs og 3 utenførs oppvarmede basseng, forskjellige inn-/utendørs saunaer (termisk, damp, infrarød, urte, etc.), treningsrom, solarium og en hotellstrand.
Rayleigh–Bénard-konveksjon

Rayleigh–Bénard-konveksjon er konveksjon som skjer ved oppvarming av et tynt væskelag fra undersiden hvor det blir dannet et strømningsmønster med sekskantede «celler» kalt Bénardceller, etter den franske fysikeren Henri Bénard, som påviste dem i 1900. Slike celler opptrer også i skymønstre i jordens atmosfære.
James L. Brooks

Biografi

James L. Brooks vokste opp i en jødisk familie i Brooklyn, New York. Hans karriere startet som manusforfatter i CBSnews i perioden 1964 til 1966. Resultatet av perioden i ABS ble seriene Room 222 og The Mary Tyler Moore Show. Sistnevnte ble raskt en suksess og karrieren var i gang.
Brooks startet et eget film- og TV-selskap som produserte serier som The Tracey Ullman Show og senere The Simpsons. Selskapet heter Gracie Films. I en av seriene, The Critic, er Nancy Cartwright (stemmen til Bart Simpson) med som en av stemmene. Gracie Films produserer forøvrig The Simpsons. Han vant i 1983 en Oscar for beste regi med filmen Terms of Endearment, (Tid for ømhet).
Tjen folket

Tjen folket eller Tjeneste for folket (kinesisk: 为人民服务, pinyin: Wèi rénmín fúwù) er et av de best kjente politiske slagord fra maoismens Kina.

Før og nå i Kina

Uttrykket dukket først opp som overskriften på en trykt versjon av en minnetale holdt av Mao den 8. september 1944. 
Mao Zedong skrev denne talen for å minnes en soldat i Folkets frigjøringshær, Zhang Side, hans livvakt gjennom mange år og en følgesvenn  under «den lange marsjen». I talen siterte han den historikeren Sima Qian fra Han-dynastiets tid: «Om enn døden rammer alle mann likt, kan den være tyngre enn Taifjellet eller lettere enn en fjær» (人固有一死，或重于泰山，或轻于鸿毛。). Mao fortsatte: «Å dø for folket har mer vekt enn Taifjellet, men å arbeide for fascistene og dø for undertrykkerne er lettere enn en fjær. Kamerat Zhang Side døde for folket, og hans død bar i sannhet mer vekt enn Taifjellet». 
Devisen Tjen folket ble sammen med andre, som særlig «Aldri for å gagne seg selv, alltid for å gagne andre» og «Utrettelig kamp», kjerneprinsipper innen Det kinesiske kommunistparti. Selv om det er mindre i bruk i dag, spiller det stadig en rolle ved viktige seremonielle anledninger. Det er innskrevet på fondveggen i Xinhuaporten inn til Zhongnanhai, som rommer regjeringens og kommunistpartiets nasjonale hovedsete i Beijing.

Kinesisk bestselger

I 2005 utgav den kinesiske forfatteren Yan Lianke boken Tjen folket, som ble en  bestselger, oversatt til flere verdensspråk.
Den er imidlertid blitt forbudt av den kinesiske regjering, i det minste delvis på grunn av sin behandling av Mao Zedong og politiske anliggender.

Utenfor Kina

Slagordet fikk en veldig spredning i Kina i Maos levetid, ikke minst gjennom Maos lille røde, og ble også tatt opp av maoistiske miljøer i andre land, også i Norge. Det interne medlemsbladet til Arbeidernes kommunistparti het i mange år Tjen Folket, forkortet TF. Forkortelsen ble også lenge benyttet på avisa Klassekampens humorside, der den ble sagt å stå for «Tidens fylde». Den dag i dag (2008) finnes det en organisasjon i Norge ved navn Tjen folket.

Synlig fra verdensrommet

Ved hjelp av Google Earth kan man på 42°32'33.95" / 94°19'36.80" se innskriften Tjen folket 为人民服务 markert i terrenget i det nordøstlige Xinjiang.
Norgesmesterskapet i orientering 1987

Norgesmesterskapet i orientering 1987 bestod av flere arrangementer som i 1987 kåret norgesmestere i orientering.
Hovedmesterskapet ble arrangert i Porsgrunn 19.-20. september. Kongepokalene ble vunnet av Ragnhild Bratberg og Tore Sagvolden.
London-radio

London-radio var en av de illegale avisene som ble utgitt under den tyske okkupasjonen av Norge under andre verdenskrig.
London-radio utviklet seg til å bli en av de største illegale avisene, men hadde en beskjeden oppstart. Initiativet ble tatt av Viggo Aagaard, som startet med å skrive av London-nyhetene på skrivemaskin med gjennomslag, og spre noen eksemplarer til sine venner.
Navnet London-radio fikk skrivet først i oktober 1941. Nå ble det også utstyrt med teksten «første årgang». Utgivelsene var regelmessige; avisen kom daglig både hverdager og søndager. Da den uteble noen dager ved årsskiftet 1941-1942 oppga man at det var «tekniske grunner» for dette. Avisen var en ren radioavis, som brakte stenografiske referater av Regjeringen Nygaardsvolds norske nyhetssendinger fra BBC i London, fra januar 1941 ledet av Toralv Øksnevad («Stemmen fra London»),
Fra nyåret 1942 blir avisen stensilert. Vanligvis besto avisen av ett ark, men før påskeferien kom et nummer på 10 sider. I 1942 kom avisen med hele 200 nummer. I 1943 økte sidetallet til to eller flere. Antall utgivelser dette året var 150. I alt kom det 450 utgaver fram til 1944, med et anslått samlet opplag på trekvart million.
Sentrale i arbeidet med avisen ved siden av Viggo Aagaard var Lilleba Bøgenæs, Ingeborg Gjøen, Agnes Hagelsteen, Tor Hofsvang, John Roscher Nielsen og Siri Oppedal. De fulgte radiosendingene, redigerte, skrev stensiler og arbeidet med mangfoldiggjøringen. En periode ble avisen laget hos Yngvar Hauge, som også skrev i London-radio.
Gruppa bak avisen produserte også skrifter for andre grupper, og distribuerte andre illegale aviser via sitt nettverk. I 1943 sendte de ut Norsk tidsskrift for hjemmefronten.
Under okkupantenes store aksjon mot den illegale pressa under det såkalte «pressekrakket» i februar 1944 var de på sporet av London-radio. Viggo Aagaard og Siri Oppedal ble arrestert, men klarte å spille uskyldige og bløffe seg unna alvorlige anklager. Aagaard måtte innrømme kjennskap til avisen, men diktet opp en troverdig historie der en person som alt var i sikkerhet i Sverige fikk mesteparten av «skylda». På denne måten reddet de to avisen fra en større opprulling.
Også de andre illegale avisene viderebrakte nyheter fra London.
Eksark

Eksark betegner stattholderen for en militær forvaltningsenhet (eksarkat) i Det bysantinske rike.
Tittelen eksark brukes også om enkelte ortodokse biskoper.
Budeie

Budeie er en tradisjonell yrkesbetegnelse for en kvinne som har ansvaret for fjøsstellet på en gård eller på en seter. 
Budeia på gården var som regel bondekona sjøl, men det kunne også være et annet kvinnelig familiemedlem eller en tjenestejente. Familiesituasjonen og gårdens størrelse var avgjørende. 
Inntil 1800-tallet var fjøsstell et rent kvinneyrke i Norge, og de fleste steder var dette situasjonen på begynnelsen av 1900-tallet, da fjøsstellet ble mannsarbeid samtidig som levering av melk til meieri ble en viktig del av produksjonen på gården. 
Budeias arbeid besto i å fore og stelle storfe og småfe. Hun melket og foredlet melkeproduktene i tiden før meieridrift. Melken måtte foredles til ost og smør for å kunne oppbevares og for å kunne transporteres over store avstander. Ei seterbudeie hadde ansvaret alene for husdyr og melkeproduksjon.  
I store deler av det indre Østlandet var det vanlig at budeia hadde soveplass i fjøset. Eilert Sundt skriver mye om dette i avhandlingen Sædeligheds-Tilstanden i Norge, og han startet en kampanje for å få slutt på denne skikken. 
Budeias mannlige motstykke oppstod fra begynnelsen fra 1815 og fremover i form av sveiseren.
En god budeie måtte også kunne lokke. Hennes spesielle lokkesang skulle samle husdyra. Lokkesangen til budeiene har vært til inspirasjon for mange norske kunstnere. Edvard Grieg lærte norsk folkemusikk å kjenne av budeiene han traff under vandring i fjellheimen. Gjendine Slålien var en av landets best kjente budeier; hun traff flere ganger Edvard Grieg, og flere av hans verk er inspirert av Gjendines sang.
Begrepet budeie brukes også i overført betydning om en selvstendig kvinne på landet, for eksempel under kåringen av «årets budeie».
Philiris

Utseende

Disse stjertvingene mangler de stjertene på bakvingen som ellers er typisk for denne gruppen.
De har gjerne et vingespenn på 25-30 millimeter. Hannene er mer eller mindre blåaktige eller blåfiolette på oversiden, med svarte vingespisser, hunnene brune med hvite flekker ved roten av vingene. Undersiden er gjerne ensfarget gulbrun eller lysgrå. Larvene er nokså flattrykte, grønne med ganske lange, hvite hår. Puppene er også påfallende hårete.

Levevis

Larvene lever på planter i laurbærfamilien, vortemelkfamilien og morbærfamilien.

Utbredelse

De fleste av artene lever på Ny-Guinea, men gruppen har også spredt seg til omkringliggende områder i Australia og Sørøst-Asia.
Olav Dalgard og Henrik Rytters kritikarpris

Olav Dalgard og Henrik Rytters kritikarpris, tidligere Dalgards kritikarpris ble opprettet i 1981, etter en testamentarisk gave fra Olav Dalgard til Norsk litteraturkritikerlag, i dag Norsk kritikerlag. Prisen deles vekselvis ut til kritikere innen litteratur, teater og film. Jury for prisen oppnevnes vekselvis av Kritikerlaget og Norsk Filmkritikerlag. Norsk kritikerlag deler også ut Kritikerprisen.
For å bygge opp fondskapitalen er prisen ikke delt ut hvert år. Prisen består av 10 000 kroner og en bronseskulptur av Sivert Donali.
Øvre Strandgate 52

Øvre Strandgate 52 ligger i området Gamle Stavanger, eiendommen ligger rett ved Lendeparken. Dette ærverdige huset ble reist i 1916. Huset har tidligere vært legebolig med kontor og siden i kommunens eie i mange år.
SpareBank 1 SR-Bank kjøpte eiendommen for 15,5 millioner kroner i 2007 for å sikre seg det de kaller «byens mest ærverdige eiendom». Banken har tenkt å bruke huset til representasjonsbolig.
Scopus

Scopus er en akademisk database for sammendrag, referanser og henvisninger for artikler i forskningstidsskrifter. Den dekker nær 18 000 titler fra mer enn 5 000 internasjonale utgivere, inkludert omtale av mer enn 16 500 tidsskrifter innenfor naturvitenskapelige, tekniske, medisinske og samfunnsvitenskapelige fag. Scopus er eid av Elsevier og er tilgjengelig over Internett til subskribenter. Søk i Scopus omfatter søk i vitenskapelige nettsider via Scirus, et annet produkt fra Elsevier, foruten også patentdatabaser.
Scopus tilbyr også utvidet informasjon om de vitenskapelige forfatterne, som siteringer (det vil si hvordan deres artikler er brukt i andres publikasjoner), om deres vitenskapelige publikasjoner og deres bibliografiske data, hvilke referanser de har brukt i deres arbeid, og antall ganger deres artikler er sitert i andres artikler. Er tidsskriftet dekket av Scopus, kan man gå videre inn på den enkelte artikkel.
Databasen har mulighet for å sette opp såkalte «varslinger». Alle som oppretter en profil i Scopus kan legge til sine interesser eller et spesielt søk. Kommer det en ny artikkel innen det emnet man er interessert i, eller det søket man er interessert i, får man melding på e-post eller RSS.
Asunción

Historie

Asunción er en av de eldste byene i Sør-Amerika, den ble grunnlagt 15. august 1537 under navnet Nuestra Señora Santa Maria de la Asunción. I 1732 foregikk det et opprør i byen, ledet av José de Antequera y Castro, som var en av de første opprørene imot det spanske kolonistyret. Etter Paraguays uavhengighet, har byet i sterk grad endret seg. Da Gaspar Rodríguez de Francia var president, ble veisystemet i landet utbygd og gater fikk navn. Under Carlos Antonio Lópezs styre fant stor framgang sted, og en ny framskrittsorientert politikk ble gjennomført. Nye industrier ble innført, blant annet metallarbeid, og skoler ble åpnet. Etter López sin død, tok hans sønn Francisco Solano López over og ledet landet ut i den ødeleggende trippelalliansekrigen som varte i fem år (1865–70). Etter fredsslutningen var Asunción okkupert av brasilianske tropper fram til 1876. Mange historikere mener at denne krigen er årsaken til byens dårlige økonomi. Helt siden krigen har all økonomisk framgang gått trått.
La voix

Bakgrunn

Låten er komponert av Fredrik Kempe, og han skrev den svenske teksten, mens Malena Ernman skrev den franske delen. Kempe levert en rekke bidrag til svenske Melodifestivalen og hadde vunnet konkurransen året før med «Hero», fremført av Charlotte Perrelli. Denne gangen hadde Kempe fått med seg den svenske mezzosopranen Malena Ernman til å fremføre den i Melodifestivalen 2009.
Sangen deltok i delfinale nummer fire i Malmö lørdag 28. februar 2009. Der vant den og kvalifiserte seg til finalen i Globen i Stockholm 14. mars 2009. Sangen var det ellevte og siste bidraget ut på scenen, og etter juryavstemningen lå den helt nede på en åttendeplass. Hun var imidlertid favoritt hos seerne og knep seieren hårfint foran Caroline af Ugglas og «Snälla, snälla», og den fremtidige vinneren av Eurovision Song Contest 2015 Måns Zelmerlöw. Dermed ble «La voix» Sveriges bidrag i Eurovision Song Contest 2009 i Moskva i Russland.
I Moskva deltok Sverige i den første semifinalen tirsdag 12. mai, der den endte på en fjerdeplass. Sangen kvalifiserte seg til finalen lørdag 16. mai, der den var det fjerde bidraget ut på scenen av 25 deltakere. I finalen fikk «La voix» bare 33 poeng og endte som nummer 21 av 25. Dette er et av Sveriges dårligste resultater i en finale siden debuten i 1958.

Utgivelse

«La voix» ble gitt ut på CD-singel og via digital nedlastning av plateselskapet Roxy Recordings 5. mars 2009.
The Birthday Massacre

Historie

Bandet oppstod fra London, Ontario under navnet Imagica. De første medlemmene var: Chibi (vokalist), Rainbow (gitar og programmering), Michael Falcore (gitar) og Aslan (bass). Dank spilte live-keyboard og O.E. live-trommer. De ga ut en demo med syv sanger.
I 2001 forlot Dank bandet, og de andre flyttet til Toronto for å begynne med plate-innspilling. Der lagde de enda en demo, denne med fem sanger.
Ikke lenge etterpå byttet de navn til The Birthday Massacre. I juli 2002 ga de ut "Nothing and Nowhere". I 2003 ble Adm med i bandet på live-keyboard og Rhim på trommer. Den 20juli 2004 ga TBM ut "Violet", og på slutten av året ga de ut "Nothing and Nowhere" på nytt. Ikke lenge etterpå forlot Adm dem for å jobbe med sine egne prosjekt. 
Høsten 2004 signa de med Repo Records i Tyskland, og ga ut en forlenget versjon av Violet i Europa.
I 2005 signa de med Metropolis Records og ga ut den forlenga versjonen av Violet i USA, Canada, Storbritannia og mesteparten av Sør-Amerika. O-en ble med på live-keyboard og i august startet de med internasjonal turneer til Sveits, Tyskland, Nederland, Ungarn, Tsjekkia og Belgia.
De ga også ut en DVD, "Blue", i august.
Tidlig i 2006 turnerte TBM i Canada, USA og Mexico. Turnéen het "Broken Minds". De spilte også i Europa sommeren 2006.
I juni 2007 begynte TBM å jobbe på et nytt studioalbum med canadiske Dave "Rave" Ogilvie. Aslan forlot også bandet, han ble erstattet av tidligere trommis, O.E.. 

Demoversjonen av den første singelen, "Kill the Lights", ble lagt ut for streaming på VampireFreaks og MySpace.
11 septemper 2007 slapp de "Walking With Strangers" i Nord-Amerika, i Europa 22 september og i Storbritannia 22 oktober.
I mai 2008 slapp de "Looking Glass" EP'n, singel nr. 2 fra "Walking With Strangers".

17 juni la de ut på turné med Mindless Self Indulgence og Julien-K.
Det polske vitenskapsakademi

Det polske vitenskapsakademi (Polska Akademia Nauk, PAN) er en statlig forskningsinstitusjon i Polen og landets viktigste vitenskapelige institusjon. Det er en paraplyorganisasjon for en rekke statlige forskningsinstitutter, og har ansvar for å fremme forskning av høy kvalitet. Det har også en rekke forskningsadministrative oppgaver, og gir råd til regjeringen.
Ofoten og Sør-Troms Idrettskrets

Ofoten og Sør-Troms Idrettskrets er et tidligere organisasjonsledd i Norges Idrettsforbund.
Ofoten og Sør-Troms Idrettskrets ble stiftet i 1945. Kretsen ble delt mellom Nordland Idrettskrets og Troms idrettskrets i 1971.